การประชุมวิชาการ “การพัฒนาคุณภาพบัณฑิตที่พึงประสงค์”

วันศุกร์ที่ 10 พฤษภาคม 2556 เวลา 13.00 – 16.00 น.

ณ โรงแรม เดอะ สุโกศล กรุงเทพฯ

ผู้เข้าร่วมการประชุม : นางวราภรณ์ ฟูกุล

…………………………………………………….

**การประเมินคุณภาพเชิงพื้นที่ (Area – Based Assessment : ABA Model)** เป็นการจัดการประเมินด้วยการ “ทอน” คำถามลงให้มีขนาดพอเหมาะ และขนาดของประเทศให้เป็นจังหวัด เพื่อให้เห็นแนวทางที่จะตอบคำถามได้ชัดเจนขึ้น โดยมีเป้าหมายคือ การพัฒนาความเข้มแข็งของระบบการประกันคุณภาพการศึกษาของพื้นที่ ด้วยการพัฒนากลไกการจัดการของจังหวัดให้มีข้อมูลและความรู้ที่จำเป็น เพื่อกำหนดทางเลือกที่เหมาะสมที่สุดสำหรับการจัดการศึกาในระดับพื้นที่หรือระดับจังหวัด โดยใช้ผลผลิตจากกระบวนการวิจัยเป็นเครื่องมือและเพื่อเป็นต้นแบบที่จะนำไปใช้ในการพัฒนาระบบการประเมินภายนอกอีกรูปแบบหนึ่ง และสร้างการมีส่วนร่วมของทุกภาคีเครือข่ายที่เกี่ยวข้องในแต่ละพื้นที่อย่างเป็นระบบยิ่งขึ้น โดยระยะที่ 1 (ปีงบประมาณ 2555) ดำเนินการใน 8 จังหวัด (แพร่ ชัยนาจ สิงห์บุรี สมุทรสงคราม ตราด อำนาจเจริญ ชุมพร และพังงา) และระยะที่ 2 (ปีงบประมาณ 2556) ดำเนินการใน 20 จังหวัด ระยะที่ 3 (ปีงบประมาณ 2557) ดำเนินการใน 41 จังหวัด และระยะเที่ 4 (ปีงบประมาณ 2558) ดำเนินการใน 8 จังหวัด

**กุญแจ 3 ดอก ไขสู่การพัฒนาคุณภาพ** จากการที่มีการประเมินคุณภาพภายนอกมาตั้งแต่ปี พ.ศ. 2542 สมศ. ทำให้วงการศึกษาในประเทศไทยตื่นตัวเรื่องการประเมิน ทั้งด้านกายภาพ เครื่องมือ สื่อการเรียนการสอน สื่อเทคโนโลยี การพัฒนาบุคลากรและการสร้างองค์ความรู้ การพัฒนาดังกล่าวถือว่าเป็นการสร้างวัฒนธรรมคุณภาพขึ้นในระบบการศึกษาไทย แต่ดูเหมือนเป็นการตื่นกลัวมากกว่าตื่นตัว กลัวการประเมิน กลัวการตรวจสอบ กลัวผู้ประเมินจะมีอคติ กลัวผลการประเมินออกมาไม่ดี ซึ่งทัศนคติดังกล่าวไม่เป็นผลดีต่อการพัฒนา ดังนั้น หัวใจของการขับเคลื่อนคุณภาพคือ “ทัศนคติ” ที่ดีต่อการประเมิน โดยมีแนวทางปรับทัศนคติต่อการประเมินให้ดีขึ้นคือ “เข้าใจ” ถึงเครื่องมือ เกณฑ์ และระบบการประเมิน “เข้าถึง” ประโยชน์ และคุณค่าของการประเมิน และ“พัฒนา” ตนเองอย่างต่อเนื่อง

การที่สถานศึกษาแต่ละแห่ง ผู้บริหาร อาจารย์ นักศึกษา จะมีคุณภาพหรือไม่นั้น ก็ย่อมสะท้อนให้เห็นคุณภาพแหล่งเรียนรู้ของสถานศึกษานั้นๆ ดัวย จึงกล่าวได้ว่า คุณภาพ คือ ภาพคุณ ดังนั้น กุญแจ 3 ดอกที่ไขสู่การพัมนาคุณภาพคือ “คุณภาพการทำงาน” “ทัศนคติที่ดีต่อการประเมิน” และ “วิถีชีวิตคุณภาพ”

**ตัวบ่งชี้ 3 มิติ (3D-kpis)** เป็นแนวคิดและทิศทางการดำเนินงานการประเมินคุณภาพภายนอกรอบสามคือ “ลดภาระ สร้างสรรค์ กัลยาณมิตร” ด้วยหลักการ BTS (Better-Quality Enhancement, Together-Quality Assessment, Simplify-Quality Improvement) โดย สมศ.ได้พัฒนาตัวบ่งชี้ของการประเมินคุณภาพภายนอก โดยยึดหลักความชัดเจน จำนวนน้อย จำง่าย และไม่ซ้ำซ้อน แต่ประเมินคุณภาพได้ครบถ้วนในรูปแบบตัวบ่งชี้ 3 มิติ ประกอบด้วย

มติที่ 1 ตัวบ่งชี้พื้นฐาน เป็นตัวบ่งชี้ที่ประเมินภายใต้ภารกิจของสถานศึกษา โดยกำหนดตัวบ่งชี้ และเกณฑ์การประเมินบนพื้นฐานที่ทุกสถานศึกษาต้องมีและปฏิบัติได้ เป็นตัวบ่งชี้สากลที่ใช้กันทั่วไป โดยมีลักษณะ Top-down management ที่ สมศ.เป็นผู้กำหนด สามารถชี้ผลลัพธ์และผลกระทบได้ดี มีความเชื่อมโยงกับการประกันคุณภาพภายใน เป็นการประเมินผลผลิตที่เป็นผลจากห้องเรียน

มิติที่ 2 ตัวบ่งชี้อัตลักษณ์ เป็นผลผลิตที่ขยายวงจากพื้นที่ห้องเรียนไปสู่พื้นที่รั้วสถาบันการ ศึกษา โดยมีตัวบ่งชี้อัตลักษณ์ ที่แสดงคุณลักษณะของลูกศิษย์ที่เกิดขึ้นตามปรัชญา ปณิธาน วิสัยทัศน์ พันธกิจ และวัตถุประสงค์ของการจัดตั้งสถานศึกษา เป็นตัวบ่งชี้ที่สถานศึกษาต้องกำหนดขึ้นเอง และตัวบ่งชี้เอกลักษณ์ ที่แสดงความสำเร็จตามจุดเน้นและจุดเด่นที่ส่งผลสะท้อนเป็นเอกลักษณ์ของแต่ละสถานศึกษา (Best Practice)

มิติที่ 3 ตัวบ่งชี้มาตรการส่งเสริม เป็นการประเมินผลการดำเนินงานสถานศึกษาในการมีส่วนร่วมรับผิดชอบต่อสังคม (Social Responsibility) ในการทำหน้าที่ชี้แนะ ป้องกัน และแก้ไขปัญหาสังคมตามนโยบายของรัฐ โดยให้สถานศึกษารทุกระดับกำหนดตามความจำเป็น สามารถเปลี่ยนแปลงได้ตามกาลเวลาและสภาพปัญหาสังคมที่เปลี่ยนแปลงไป เช่น ปัญหาสุขภาพ การล่วงละเมิดทางเพศ ยาเสพติด สิ่งแวดล้อม ภัยพิบัติทางธรรมชาติ ความคิดสร้างสรรค์ คุณธรรม เป็นต้น

มาตรการเทียบเคียง เป็นการแก้ปัญหาในกรณีที่สถานศึกษาได้เห็นว่าตัวบ่งชี้พื้นฐานไม่สามารถวัดประเมินได้ โดยการเสนอตัวบ่งชี้เทียบเคียงสำหรับการประเมิน

**อัตลักษณ์ เอกลักษณ์ และมาตรการส่งเสริม**

อัตลักษณ์ (Identity) หมายถึง ลักษณะเฉพาะของแต่ละบุคคล แบ่งได้เป็น 2 ลักษณะคือ อัตลักษณ์เชิงรูปธรรม ได้แก่ สูง ต่ำ ดำ ขาว อ้วน ผอม ผิวพรรณ บุคลิกท่าทาง การพูด การแสดงออก อัตลักษณ์เชิงนามธรรม ได้แก่ การเป็นคนดี มีวินัย มีความกตัญญู ความเมตตา ความอดทน ความซื่อสัตจย์ ความประหยัด ความขยัน และความเป็นเสียสละ

อัตลักษณ์ของนักศึกษาระดับอุดมศึกษา สัมพันธ์กับผลลัพธ์ที่ปรากฎ (Learning Outcome) ในตัวบัณฑิตตามกรอบ 5 ด้านของกรอบมาตรฐานคุณวุฒิระดับอุดมศึกษาแห่งชาติ ซึ่งสามารถสะท้อนให้เห็นคุณลักษณะที่โดดเด่นของบัณฑิตของสถาบันนั้นๆ และภาพอัตลักษณ์ของบัณฑิตไทยในภาพรวมได้ โดยอัตลักษณ์ของแต่ละสถานศึกษาจะมีเพียงอัตลักษณ์เดียว “1 สถาบัน 1 อัตลักษณ์” และสามารถเปลี่ยนแปลงได้ไปตามยุค ตามสมัยและเวลา

เอกลักษณ์ (Uniqueness) หมายถึง จุดเด่น จุดเน้น หรือความสำเร็จจนเป็นที่ประจักษ์และยอมรับโดยทั่วกัน หรืออีกนัยหนึ่งคือ เมื่อกล่าวถึงสิ่งนี้จะนึกถึงสถานศึกษาแห่งนี้ สถานศึกษาสามารถสะท้อนเอกลักษณ์ได้มากกว่าหนึ่งเอกลักษณ์ แต่ละคณะอาจกำหนดเอกลักษณ์ได้เหมือนหรือสอดคล้องหรือส่งผลกับเอกลัษณ์ของมหาวิทยาลัยก็ได้ ดังนั้น คณะและมหาวิทยาลัยอาจมีเอกลักษณ์ที่เหมือนหรือแตกต่างกัน

มาตรการส่งเสริม เป็นการสนับสนุนนโยบายการพัฒนาประเทศ การแก้ไขปัญหาสังคมของรัฐบาล รวมถึงการสร้างความเข้มแข็งแก่ชุมชนท้องถิ่น

**การทำนุบำรุงศิลปะและวัฒนธรรม** สถานศึกษาต้องมีนโยบายและการดำเนินงนทั้งระดับบุคคล และสถาบัน เพื่อสนับสนุนในลักษณะที่เป็นโครงการและให้เป็นส่วนหนึ่งของการจัดการเรียนการสอน

ศิลปะ หมายถึง งานสร้างสรรค์ที่ส่งเสริมสร้างสุนทรีย์ ความงามและความสุข แก่ผู้คนและสภาพแวดล้อม และสังคม เพื่อพัฒนาการยกระดับความมีรสนิยม ความสุนทรีย์ เข้าใจคุณค่าและความสำคัญของศิลปะ ตลอดจนเป็นแนวทางในการพัมนาส่งเสริมการอยู่ร่วมกันอย่างมีความสุข ประกอบด้วย (1)ทัศนศิลป์ (Visual Arts) ได้แก่ ผลงานด้านจิตรกรรม ประติมากรรม ภาพพิมพ์ ภาพถ่าย ภาพยนตร์ สื่อประสม สถาปัตยกรมและงานออกแบบประเภทอื่น (2)ศิลปะการแสดง (Performing Arts) ได้แก่ ดุริยางคศิลป์ นาฎยศิลป์ รวมถึงการแสดงรูปแบบต่างๆ และ (3)วรรณศิลป์ (Literature) ได้แก่ บทประพันธ์ และกวีนิพนธ์รูปแบบต่างๆ

วัฒนธรรม หมายถึง ความเจริญงอกงามของมวลมนุษย์ที่มีการพัฒนาการอย่างต่อเนื่อง เช่น เรื่องความคิด ความรู้สึก ความเชื่อ ก่อให้เกิดวัฒนธรรม โดยสามารถเห็นได้จากพฤติกรรมในวิถีชีวิตและสังคม รวมทั้งผลที่เกิดจากกิจกรรมหรือผลผลิตกิจกรรมของมนุษย์ วัฒนธรรมมีลักษณะเฉพาะและมีลักษณะสากล เปลี่ยนแปลงตามสมัยนิยม วัฒนธรรมที่ดีควรมีความสอดคล้องกับความเป็นสากล แต่มีรากฐานของวัฒนธรรมตนเองที่มีคุณค่า

วัฒนธรรมในสถาบันอุดมศึกษา หมายถึง วัฒนธรรมที่แสดงความเป็นอุดมศึกาที่ถือเป็นแบบอย่างที่ดีต่อสังคม มีความเจริญงอกงามทางปัญญา ความรู้ ความคิด ทัศนคติ และจิตใจ การมีน้ำใจเสียสละและการมีส่วนร่วมกับสังคม สามารถเป็นผู้นำที่ดี และเป็นที่พึ่งของสังคม มีวัฒนธรรมในวิถีชีวิตมหาวิทยาลัยที่น่าศรัทธาเป็นที่ยอมรับ มีบทบาทต่อการปกป้องวัฒนธรรมที่ดีงามของไทย และพัฒนาแนวทางการดำรงชีวิตท่ามกลางกระแสวัฒนธรรมสากลได้เหมาะสมอย่างฉลาดรู้

การจัดทำโครงการหรือกิจกรรมเพื่อการทำนุบำรุงศิลปวัฒนธรรมของสถาบันอุดมศึกษา สามารถทำได้ในลักษณะดังนี้

1. การส่งเสริมสนับสนุน โดยต้องคำนึงถึงการดำเนินงานตามวงจรคุณภาพ PDCA อย่างสม่ำเสมอและต่อเนื่อง การบรรลุเป้หมายตามแผน การก่อให้เกิดประโยชน์และสร้างคุณค่าต่อชุมชนภายใน/ภายนอก และการได้รับการยกย่องระดับชาติและ/หรือนานาชาติ
2. การพัฒนา โดยเน้นด้านการมีส่วนร่วมของบุคลากรในสถาบันที่ก่อให้เกิดวัฒนธรรมที่ดี การพัฒนาสิ่งแวดล้อมด้านความปลอดภัยของอาคารสถานที่ สะอาด ถูกสุขลักษณะ และตกแต่งอย่างมีความสุนทรีย์ การปรับแต่งและรักษาภูมิทัศน์ให้สวยงามสอดคล้องกับธรรมชาติและเป็นมิตรกับสิ่งแวดล้อม การจัดให้มีพื้นที่และกิจกรรมทางวัฒนธรรมที่เอื้อและส่งเสริมให้นักศึกษาและบุคลากรมีส่วนร่วมอย่างสม่ำเสมอ

สุนทรียะทางศิลปะและวัฒนธรรม สามารถดำเนินการได้โดยอาศัยหลัก 3 ส คือ

1. สะอาด หมายถึง ไม่รก มีระเบียบ รักษาง่าย ใช้สะดวก โดยต้องสะอาดทั้งในห้องเรียน นอกห้องเรียน บริเวณอาคารสถานที่ รวมถึงรอบรั้วสถานศึกษา
2. สุขลักษณะ หมายถึง สะอาด ปลอดภัย ไร้มลภาวะ สุขใจ สบายกาย เป็นมิตรต่อสิ่งแวดล้อม โดยต้องไปดูว่าที่ไหนมีกลิ่นอับ มีแมลงสาบหรือหนู การจัดวางอุปกรณ์หรือสื่อการเรียนการสอนไว้อย่างเป็นระเบียบ สามารถนำมาใช้ได้อย่างสะดวกรวดเร็ว
3. สวยงาม หมายถึง มีการจัดตกแต่งอาคาร สภาพแวดล้อมเหมาะสมสอดคล้องกับพื้นที่แวดล้อม ไม่สิ้นเปลือง และไม่ก่อให้เกิดผลกระทบต่อสภาพแวดล้อม เช่น อาจนำผลงานทางศิลปะของนักศึกษามาติดประดับที่ห้องเรียน อาคารเรียน โดยหมุนเวียนกันไปเรื่อยๆ หรือตกแต่งบริเวณรอบๆ อาคารด้วยศิลปะจัดวางให้ดูสวยงาม

ในการพิจารณา 3 ส นั้น สถานศึกษาให้เน้นที่ “ห้องเรียน ห้องสุขา และห้องอาหาร” ซึ่งเป็นหัวใจสำคัญในการตรวจสอบ

**คุณภาพศิษย์ : เป้าหมายการประเมิน**

“คุณภาพศิษย์” หมายถึง การเป็นคนเก่ง ดี และมีคุณค่า

“เก่ง” คือ ความสามารถในการเชื่อมโยงการรับรู้ ความรู้สึก ประสบการณ์ ความคิด และจินตนาการ

“ดี” คือ การประพฤติปฏิบัติตามค่านิยมของสังคมโดยไม่เบียดเบียนผู้อื่น ซึ่งแต่ละสังคมจะมีค่านิยมที่แตกต่างกันได้

“มีคุณค่า” คือ การเป็นคนที่รู้จกและเห็นคุณค่าของตนเอง สร้างคุณค่านั้นให้เป็นประโยชน์ต่อสังคมอย่างแท้จริง

การเป็นคนเก่ง ดี และมีคุณค่านั้น จะก่อให้เกิด “ความสุข” ขึ้นได้

“ความสุข” คือ สุขอย่างคนมีคุณภาพชีวิตที่ดี ดำเนินชีวิตอย่างมีคุณภาพและมีคุณค่าต่อสังคมอย่างแท้จริง ซึ่งคุณภาพชีวิตที่ดีเกิดจากการพัฒนาใน 4 มิติคือ กาย จิต ปัญญา และคุณค่าสังคม

**อุปนิสัยศึกษา : คุณลักษณะที่พึงประสงค์**

อุปนิสัยศึกษา หมายถึง การจัดการศึกษาเพื่อสร้างคุณลักษณะที่พึงประสงค์ให้แก่ผู้เรียน จัดเป็นส่วนหนึ่งของวิชาศึกษาทั่วไป ซึ่งเป็นวิชาที่มุ่งพัฒนาผู้เรียนให้มีความรอบรู้ มีความเข้าใจยอมรับธรรมชาติของมนุษย์และสังคม สามารถคิดวิเคราะห์อย่างเป็นระบบและมีเหตุผล สามารถใช้ภาษาในการติดต่อสื่อสารได้ดี มีคุณธรรมจริยธรรม ตระหนักในคุณค่าของศิลปะและวัฒนธรรม มีความภาคภูมิใจในความเป็นชาติไย โดยสามารถนำความรู้ไปใช้ในการดำเนินชีวิตและดำรงตนในสังคมได้อย่างมีคุณค่า “ดังนั้น วิชาศึกษาทั่วไปจึงเป็นวิชาที่มีความผูกโยงกับคุณภาพของบัณฑิต ซึ่งครูอาจารย์ต้องช่วยกันสร้าง”

การสร้างคุณลักษณะที่พึ่งประสงค์ให้แก่ผู้เรียน

1. พิจารณาปัญหาของบัณฑิต ซึ่งแบ่งได้ 3 ประเด็น ดังนี้
   1. ่“ขาดทักษะการงาน” จากปัญหาการผลิตบัณฑิตไปแล้วทำงานไม่ได้ ภาคอุตสาหกรรมต้องไปอบรมสอนความรู้ใหม่ อันมีสาเหตุจากการขยายตัวทางการศึกษาอย่างรวดเร็วแต่ไม่มีประสิทธิภาพ บัณฑิตจึงไม่สามารถนำความรู้ไปใช้ทำงานได้ทันทีแต่ต้องไปเรียนรู้ใหม่ หลักสูตรขาดความเชื่อมโยงกับประสบการณ์จริง ขาดการสนับสนุนงบประมาณและอุปกรณ์การเรียนที่ทันสมัย
   2. “ขาดทักษะชีวิต” เนื่องจากระบบการศึกษาเน้นการเรียนในห้องเรียนมากเกินไป ควรพิจารณาว่าจะทำอย่างไรให้การศึกษาได้เชื่อมโยงกับชีวิตจริง นั้นคือการศึกษาต้องนำไปใช้ประกอบอาชีพได้ ต้องใช้ในการดำเนินชีวิตได้ ต้องนำไปสร้างวิธีคิดและวิธีทำงานได้
   3. “ขาดวัคซีนชีวิต” จากลักษณะครอบครัวเปลี่ยนแปลงจากครอบครัวใหญ่เป็นครอบครัวเดี่ยวทำให้ขยาดโอกาสในการเรียนรู้ระหว่างวัย และการพัฒนาเทคโนโลยีที่ทำให้ผู้บริโภคกลายเป็นผู้เสพเต็มตัวทำให้การผลิตเองไม่เป็น ทำให้วัคซีนชีวิตด้อยลง
2. แนวทางการสร้างคุณลักษณะที่พึงประสงค์ให้ผู้เรียนในวิชาศึกษาทั่วไป

2.1 “กรอบศีลธรรม”

2.2 “กรอบมาตรฐานคุณวุฒิการศึกษา : TQF” 5 ประการคือ 1) มีคุณธรรมและจริยธรรม 2) มีความรู้ 3) ทักษะทางปัญญา 4) มีทักษะความสัมพันธ์ระหว่างบุคคล 5) มีทักษะการคิดวิเคราะห์เชิงตัวเลข การสื่อสารและการใช้เทคโนโลยี

3. การพัฒนาอุปนิสัยศึกษาผ่านวิชาศึกษาทั่วไป

3.1 พัฒนาจากการสอนทางตรง คือ สอนโดยการจัดการเรียนการสอนในห้องเรียน โดยมีข้อแนะนำว่าหากผู้สอนเป็นบุคคลต้นแบบ (Idol) ที่ผู้เรียนชื่นชอบ จะทำให้การสอนได้ผลดี เนื่องจากเกิดศรัทธาและถือปฏิบัติตาม

3.2 พัฒนาจากการสอนทางอ้อม คือ การจัดการเรียนการสอนโดยผ่านกิจกรรมส่งเสริมให้มีประสบ-การณ์ตรง เช่น หากต้องการสอนเรื่องโบสถ์ วิหาร ก็พาไปเรียนรู้ที่วัด และอีกวิธีหนึ่งคือ ส่งเสริมการสร้างบรรยากาศและสิ่งแวดล้อมทางวิชาการและความคิดสร้างสรรค์

**the Four Cs make up the “Learning and Innovation Skills”** and are as follows:  
1. Creativity and Innovation

2. Critical Thinking and Problem Solving

3. Communication

1. Collaboration

**Mega Trend** ของบัณฑิตยุคใหม่

Mege Trend 1:Urbanisation – “City as a Customer”

เทรนด์ที่ 1 : เมืองคือลูกค้า เมืองใหญ่ในประเทศต่าง ๆ ที่มีการเจริญเติบโตและพัฒนาขึ้นมาอย่างรวดเร็ว จะขับเคลื่อนความก้าวหน้าในอนาคต เช่น กรุงโซล-เกาหลีใต้, กรุงบรัสเซลส์-เบลเยี่ยม,กรุงบูดาเปสท์-ฮังการี เป็นต้น แนวคิดเมืองเป็นลูกค้านี้ ทำให้มุมมองของโมเดลธุรกิจต่างไปจากเดิม จาก B2B , B2C กลายเป็นแบบใหม่ที่ผมขอเรียกว่าเป็น B2U (Business to Urban) ก็แล้วกัน ยกตัวอย่างเช่น Siemens เป็นผู้ให้บริการทางด้านเทคโนโลยีสาธารณูปโภคพื้นฐาน เช่น ระบบไฟฟ้า การคมนาคมขนส่ง การก่อสร้าง ฯลฯ ให้แก่เมืองที่เป็นลูกค้า เป็นต้น

Mega Trend 2:Smart is the New Green

เทรนด์ที่ 2 : เทคโนโลยีสมัยใหม่ที่เป็นอัจฉริยะต้องสอดคล้องกับแนวคิดสีเขียว นั่นคือ นวัตกรรมที่ห่วงใยโลกและสิ่งแวดล้อม ซึ่งจะเกิดขึ้นได้จากการมาบรรจบกันของเทคโนโลยีจากผู้เล่นในอุตสาหกรรม IT รายต่าง ๆ ซึ่งนำมาสู่นวัตกรรมและเทคโนโลยีที่เป็นอัจฉริยะเพื่อโลกสีเขียว เช่น  smart car , smart phone, smart energy, smart medical, smart cloud, smart material, smart grid, smart home, smart city ฯลฯ

Mega Trend 3:Social  Trends

เทรนด์ที่ 3 : แนวโน้มกลุ่มสังคมใหม่ ต่อไปคนในสังคมจะถูกแบ่งกลุ่มและจัดประเภทออกเป็นเซ็กเมนต์ต่าง ๆ ที่มีชื่อเรียกแปลก ๆ มากมาย ตามลักษณะทางประชากรศาสตร์ ภูมิศาสตร์ พฤติกรรมศาสตร์ วัฒนธรรม เทคโนโลยี เช่น Geo-socialisation, Robo-slaves, She-conomy, Ageing Population, Reverse Brain Drain, Middle bulge , Generational Political Shift  ฯลฯ

Mega Trend 4:Economic Trends

เทรนด์ที่ 4 : แนวโน้มเศรษฐกิจใหม่ จะมีผู้เล่นหน้าใหม่ในระบบเศรษฐกิจโลกที่เข้ามามีบทบาทมากขึ้น นั่นคือ ประเทศและกลุ่มประเทศต่าง ๆ ที่มีการเจริญเติบโตทางเศรษฐกิจอย่างรวดเร็ว เช่น บราซิล รัสเซีย จีน อินเดีย ตุรกี เม็กซิโก โปแลนด์ อียิปต์ แอฟริกาใต้ รวมทั้งประเทศไทย และกลุ่มอาเซียนที่มีจำนวนประชากรสูง กลุ่มประเทศเหล่านี้จะกลายเป็น The Next Game Changers ภายในปี 2025 หากยังรักษาอัตราเติบโตได้อย่างต่อเนื่อง

Mega Trend 5:Connectivity & Convergence

เทรนด์ที่ 5 : การเชื่อมต่อและการมาบรรจบกันของเทคโนโลยี อุตสาหกรรม และผลิตภัณฑ์ ในปี 2020 จะมีอุปกรณ์เชื่อมต่อถึงกันได้มากกว่า 8 หมื่นล้านเครื่อง และผู้ใช้อินเตอร์เน็ตจะมีประชากร 5 พันล้านคน เทคโนโลยีที่จะเชื่อมต่อและบรรจบถึงกันได้ระหว่างอุตสาหกรรม ได้แก่ พลังงาน สิ่งแวดล้อม ยานยนต์ การบิน การก่อสร้าง สารสนเทศและการสื่อสาร เฮลท์แคร์ เคมิคัล ฯลฯ ตัวอย่างเช่น ยานพาหนะที่ไม่ต้องใช้คนขับ เป็นต้น

Mega Trend 6:Innovating to Zero

เทรนด์ที่ 6 : นวัตกรรมเพื่อความเป็นศูนย์ หมายถึง การคิดค้นอะไรใหม่ ๆ ภายใต้แนวคิดของการตัดลดสิ่งที่ไม่จำเป็นหรือไม่ต้องการให้น้อยลงเรื่อย ๆ จนเหลือ 0 หรือไม่มีเลยดีที่สุด ในปี 2020 ซีโร่คอนเซปท์นี้จะแพร่กระจายจนได้ออกมาเป็นนวัตกรรมต่าง ๆ ได้แก่  Zero Defects , Zero  Faults , Zero Waste/ Emissions ,Zero Emails, , Zero Emissions from Cars ,Zero Accidents ,Zero Crime Rates ฯลฯ

Mega Trend 7: New Business Models: Value for Many

เทรนด์ที่ 7 : โมเดลธุรกิจใหม่ เปลี่ยนจากคุณค่าทางตัวเงิน (Value for money) มาเป็นคุณค่าสำหรับหลายคน (Value for Many) นั่นคือ ธุรกิจยุคใหม่จะต้องคำนึงถึงสังคมมากขึ้น ไม่เน้นกำไรสูงสุด แต่ต้องตอบโจทย์ทางสังคมได้ด้วย หรือถ้าจะให้ดีก็เป็นกิจการเพื่อสังคมไปเลย เป็นการสร้างโอกาสให้กับคนระดับชนชั้นที่อยู่บนฐานของปิรามิดให้ได้รับโอกาสในการเข้าถึงคุณภาพชีวิตที่ดีขึ้น ตัวอย่าง เช่น Freemium, Group Buying, Micro Finance, Affordable Healthcare, Sharing – what is yours is mine ฯลฯ เป็นการทำธุรกิจบนฐานคิดเกี่ยวกับชุมชนและสังคม นั่นเอง

Mega Trend 8:Health, Wellness and Wellbeing

เทรนด์ที่ 8 : สุขภาพ และชีวิตความเป็นอยู่ที่ดี การให้ความสำคัญกับคุณภาพชีวิตของมนุษย์ที่ลึกซึ้งมากขึ้น โดยคำนึงถึงมุมมอง 3 ด้าน ได้แก่ ร่างกาย จิตใจ และจิตวิญญาณ สุขภาพและชีวิตความเป็นอยู่ที่ดีจะต้องมีครบทั้ง 3 ด้านนี้ แนวโน้มนี้จะทำให้เกิดการพัฒนาด้านวิทยาการทางการแพทย์และสุขภาพต่าง ๆ ในอนาคต เช่น Nutraceutical, E-Health/M-Health, Health Kiosks, Cybernetics, Healthcare Tourism, Wonder Drugs, Non-Invasive Surgery, Gene Therapy ฯลฯ

Mega Trend 9:High Speed Rail

เทรนด์ที่ 9 : การเดินทางระบบรางความเร็วสูงในอนาคต รถไฟความเร็วสูงจะไม่เพียงแค่เชื่อมต่อระหว่างเมืองและประเทศเท่านั้น แต่ยังจะเชื่อมทวีปเข้าด้วยกัน ก่อให้เกิดโอกาสทางการค้าและเศรษฐกิจใหม่ ๆ มากมาย ประเทศที่มีการพัฒนารถไฟความเร็วสูงมากขึ้นในอนาคต ก็คือ จีน อังกฤษ สหรัฐอเมริกา และรัสเซีย

Mega Trend 10 : eMobility

เทรนด์ที่ 10 : การเคลื่อนย้ายด้วยระบบไฟฟ้า ตัวอย่างที่เห็นได้ชัดเจนก็คือ อุตสาหกรรมยานยนต์ ที่จะเปลี่ยนพลังงานเชื้อเพลิงในการขับเคลื่อนจากน้ำมันมาเป็นพลังงานไฟฟ้า ซึ่งจะเติมพลังงานขับเคลื่อนใหม่ได้ด้วยการชาร์จไฟฟ้าเข้าไปในแบตเตอรี่ อนาคต นอกจากจะมีปั๊มเติมน้ำมันเติมแก็สแล้วจะต้องมีสถานีให้บริการเติมไฟฟ้าด้วย และเทคโนโลยียุคต่อไปก็จะพัฒนาไปเป็นการชาร์จแบบไร้สาย (Wireless charging)

**คุณสมบัติบัณฑิตที่พึงประสงค์ตาม TQF**

1. ควรมีระดับความรู้พื้นฐานดี เช่น ระดับปริญญาตรี ควรมีความรู้ระดับก้าวหน้า (advance) ระดับปริญญาโท ควรมีความรู้ระดับเชิงรุก (proactive) และระดับปริญญาเอก ควรมีความรู้ระดับเป็นเลิศ (excellencies)
2. ควรมีระดับความคิดในขั้นพื้นฐาน คือ สามารถคิด วิเคราะห์ สังเคราะห์ ประเมินผล มีระดับความคิดในขั้นก้าวหน้า คือ มีความคิดสร้างสรรค์ สามารถคิดใหม่ได้ และมีระดับความคิดในขั้นเชิงรุก คือ คิดเชิงยุทธศาสตร์ มีวิสัยทัศน์และสามารถคิดไปข้างหน้าได้
3. ควรมีความสามารถ
4. ควรมีคุณธรรม จริยธรรม

ในปัจจุบันและอนาคตการศึกษาเพียงวิชาชีพเดียวจะไม่สามารถทำได้ เพราะทุกคนต้องการความรู้มากกว่า 1 วิชาชีพ ดังนั้น สถานศึกษาควรสร้างผู้เรียนให้มีความใฝ่รู้ที่หลากหลายสาขา สามารถปรับตัวได้ เปลี่ยนได้ ทำได้ เรียนรู้สิ่งใหม่อยู่เสมอ ตามทันเทคโนโลยี มีข้อมูล มีเหตุผล รับสิ่งใหม่ได้ คิดวิเคราะห์และหาเหตุผลได้ ฯลฯ

ในปัจจุบันมีการก่อตั้งสถาบันการศึกษาของกลุ่มธุรกิจมากขึ้น ภายใต้แนวคิดสร้างบัณฑิตตามหลักการของธุรกิจนั้นๆ ตามวิชาชีพและแบบอย่างที่ธุรกิจนั้นต้องการโดยตรง เช่น โตโยต้า ปตท. ซีพี. ยามาฮ่า ดุสิตธานี และสถานศึกษาในปัจจุบันได้เน้นการปฏิบัตินิยม เทคโนโลยีและความเป็นนานาชาติมากขึ้น ทั้งนี้ สถานศึกษาควรให้ผู้เรียนมีสิ่งต่อไปนี้เกิดขึ้นคือ

1. Critical Mind มองสังคมให้รอบด้าน รู้ที่มาที่ไป เข้าใจเหตุและผล
2. Creative Mind คิดต่อยอดได้ ประยุกต์และใช้ประโยชน์ มองประเด็นใหม่ได้
3. Productive Mind คำนึงถึงผลผลิต มีการให้บริการอย่างมีคุณภาพ มีความคิดของค่าของคนอยู่มี่ผลงาน
4. Responsible Mind มีคุณธรรม จริยธรรม คิดถึงสาธารณะ

บัณฑิตในอนาคต ควรคำนึงถึง 9 คุณลักษณะ ดังนี้

1. เรียนรู้ธรรมชาติ มนุษย์และรู้จักตนเองดีพอ
2. เรียนรู้แนวคิดใหม่ และวัฒนธรรมใหม่อย่างวิเคราะห์
3. เข้าใจวัฒนธรรมใหม่ในเชิงที่มาและผลกระทบ
4. มองเห็นคุณค่าที่แท้จริงของสิ่งรอบข้างและตนเอง
5. ตามทันการเปลี่ยนแปลของโลก และมีส่วนร่วมตามบทบาทและฐานะของตนเอง
6. เข้าใจกระบวนการผลิต และสามารถพัฒนาการผลิตขึ้นใหม่ได้ภายในกรอบและบทบาทของตน เช่น สามารถพัฒนางานที่ตนรับผิดชอบได้
7. เข้าใจคนอื่น และรู้วิธีการนำมาการเปลี่ยนแปลงร่วมกันกับผู้อื่นได้
8. ตอบสนองและพัฒนาทิศทางของสังคมได้เหมาะสม
9. มีความเข้มแข็งในจริยธรรม